**Za takojšnjo objavo**

**SPOROČILO ZA MEDIJE**

**Dravograd, 5. september 2025**

**ETM 2025 na Koroškem**: **Pred nami je že 24. izvedba Evropskega tedna mobilnosti**

**Letošnji, že 24. Evropski teden mobilnosti, bo potekal med 16. in 22. septembrom 2025. Vseevropska pobuda k spreminjanju potovalnih navad v bolj trajnostne pod okriljem Evropske komisije letos v ospredje postavlja temo »Mobilnost za vse!« Veliko se bo dogajalo tudi v okviru naše regije in to v skoraj vseh dvanajstih občinah Koroške.**

**Regijski center mobilnosti Koroška**, ki deluje v okviru **RRA Koroška d.o.o. – Regionalna razvojna agencija za Koroško**, podpira in nudi pomoč občinam in lokalnim koordinatorjem pri izvajanju Evropskega tedna mobilnosti. RCM obenem nudi podporo nacionalnemu koordinatorju za Evropski teden mobilnosti in predstavlja vmesni člen v komunikaciji med državno in lokalno ravnjo. Tudi letos bo povezoval dogajanje v naši regiji, kjer so občine znova zelo aktivne.

Na spletni strani **RRA Koroška** lahko na enem mestu najdete vse programe sodelujočih občin in preberete več o Evropskem tednu mobilnosti, prav tako pa se bodo kot RCM Koroška aktivno udeležili dogodkov na samem terenu in o tem poročali preko svojih medijskih kanalov.

Vljudno vabljeni vsi prebivalci koroških občin, predstavniki lokalnih oblasti, odločevalci in predstavniki medijev, da se dogodkov v čim večjem številu udeležite in s tem **skupaj podpremo prizadevanja za bolj trajnostno mobilnost na Koroškem! S trajnostnim načinom prihoda, se razume.**

**Izjava direktorja RRA Koroška Uroša Rozmana:** *»RRA Koroška tudi letos koordinira občine regije pri pripravi in izvedbi Evropskega tedna mobilnosti 2025, ki poteka pod geslom Mobilnost za vse. Posebej nas veseli, da je k sodelovanju pristopilo kar 11 od 12 koroških občin, kar je velik uspeh in dokaz, da lahko z združenimi močmi učinkovito spodbujamo trajnostne oblike prevoza ter zagotavljamo mobilnost, dostopno vsem.«*

**DODATNE INFORMACIJE ZA MEDIJE:**

**Na RRA Koroška bomo skupaj z vsemi občinami veseli vaše medijske podpore.** Ob tem vljudno naprošamo, če v svojih objavah (predvsem na socialnih omrežjih) uporabljate tudi spodaj navedene ključnike, saj ti dodajajo pomembnost in poudarek spodbujanju objav na temo trajnostne mobilnosti ter večajo končni doseg: #evropskitednemobilnosti, #samo1planet, #trajnostnamobilnost, #aktivnamobilnost, #mobilnostzavse, #MOPE, #RRAKoroška, #RCMKoroška, Koroška

**Povezava do spletne novice s podrobnejšimi informacijami:**

https://rra-koroska.si/aktualno/novice/evropski-teden-mobilnosti

**Več informacij:**

Anja Vajde, vodja za odnose z javnostmi na RRA Koroška

M: +386 (0)41 323 293

e-naslov: anja.vajde@rra-koroska.si

Fotografije: MOPE in arhiv RRA Koroška